ความคิดเห็นของบรรดาผู้บริหารของอุตสาหกรรมพลาสติก เกี่ยวกับอนาคตของอุตสาหกรรมพลาสติก
อุตสาหกรรมพลาสติกกำลังเติบโต โดยที่จีน และอินเดียกำลังท้าทายประเทศผู้ผลิตพลาสติกที่โลกยอมรับกันอย่างเช่นประเทศไทย ขณะนี้เรื่องผลกระทบที
ผู้สื่อข่าว วอยซ ออฟ อเมริกา รอน คอร์เบ้น (RonCorben) รายงานจากกรุงเทพมหานครว่า นักอนุรักษ์สิ่งแวดล้อม และผู้บริหารของอุตสาหกรรมพลาสติกเห็นพ้องกันว่าพลาสติกแบบที่สลายตัวได้ โดยกระบวนการชีวภาพนั้น จะต้องมีบทบาทมากยิ่งขึ้น ในวงการอุตสาหกรรมพลาสติกในอนาคต อุตสหกรรมพลาสติกในเอเชียกำลังขยายตัวครั้งใหม่ทั้งนี้เพราะมีอุปสงค์ในเมืองจีนและอินเดียเป็นเครื่องกระตุ้น ขณะที่ผู้บริโภคและผู้ผลิตพลาสติกมองเห็นว่า พลาสติกนั้นใช้ทำถุงใส่ของตามร้านค้าเรื่อยไป จนถึงการเป็นชิ้นส่วนที่ทันสมัยสำหรับใช้ทางวิศวกรรม พลาสติกที่ซื้อขายกันในตลาดโลก มีจำนวนราวสองร้อยล้านตันและขยายตัวปีละห้าเปอร์เซ็นต์ ทางประเทศไทยนั้น ขยะที่เป็นของแข็ง ซึ่งมีจำนวนปีละสิบสี่ล้านตันนั้นเป็นขยะพลาสติกแบบที่ไม่สลายตัวได้ โดยกระบวนการทางชีวภาพเสียราวๆสองล้านตัน สมัยก่อนคนมองเห็นกันว่า พลาสติกเป็นวัสดุที่ใช้ทำถุงและห่อของแทนกระดาษหรือใช้แทนใบตองได้ในบางภูมิภาคในเอเชียแต่นักกิจกรรมของกลุ่มกรีนพีซ อย่างเช่นคุณพลาย ภิรมย์กล่าวว่า คนเริ่มตระหนักทีละน้อยว่าพลาสติกมีผลกระทบต่อสิ่งแวดล้อมนั้นมากขึ้นเรื่อยๆ ขณะนี้ประเทศไทย เป็นผู้ผลิตวัสดุสำหรับทำพลาสติกและผลิตภัณฑ์พลาสติกสำเร็จรูปรายใหญ่ในเอเชีย สมาชิกของสมาคมอุตสาหกรรมพลาสติกไทยมีจำนวนห้าร้อยบริษัท เมื่อปีที่แล้ว ประเทศไทยส่งออกพลาสติก เป็นมูลค่าสองพันสามร้อยเจ็ดสิบล้านเหรียญสหรัฐซึ่งนับว่าสูงติดอันดับต้นๆ ในหมู่ประเทศผู้ส่งออกภาคอุตสาหกรรมชั้นนำสิบรายตลาดสำคัญๆ ที่ประเทศไทยส่งพลาสติกไปจำหน่ายได้แก่ญี่ปุ่น สหรัฐออสเตรเลียและออสเตรเลีย ตอนนี้ การผลิตพลาสติกในเอเชีย กำลังมีปริมาณมากขึ้นทั้งนี้เพราะจีนและอินเดียกำลังเป็นที่มองเห็นกันว่า เป็นประเทศผู้ผลิตสินค้าทำด้วยพลาสติกปีละหลายล้านตัน แต่นักอนุรักษ์สิ่งแวดล้อม และผู้ประกอบการภาคอุตสาหกรรมมองเห็นแล้วว่าพลาสติกกระทบกระเทือนสิ่งแวดล้อมมากแค่ไหน เรียกร้องให้หาทรัพยากร ที่ยั่งยืนมาใช้แทนและให้ดำเนินงานลดปริมาณก๊าซเรือนกระจกซึ่งเป็นตัวการสำคัญที่ทำให้โลกร้อนขึ้น และทำให้สภาพภูมิอากาศเปลี่ยนแปลง คุณเกรียงลิตแห่งสมาคมอุตสาหกรรมพลาสติกไทย กล่าวว่าพลาสติกที่สลายตัวได้โดยกระบวนการทางชีวภาพหรือไบโอ-พลาสติกคือสิ่งที่อุตสาหกรรมพลาสติก มุ่งหมายจะผลิตออกมาในอนาคตและว่าไบโอ-พลาสติกที่ว่านี้ควรจะเป็นไบโอ-พลาสติกร้อยเปอร์เซ็นต์เต็มในอนาคตเขากล่าวว่า ตอนนี้จะเอาไบโอ-พลาสติกผสมกับพลาสติกธรรมดา ครึ่งต่อครึ่งซึ่งจะทำให้สลายตัวได้โดยกระบวนการทางชีวภาพแต่ไม่เร็วเหมือนไบโอ-พาสติกแท้ เป็นที่มองเห็นกันว่า การใช้ไบโอ-พลาสติกกำลังจะแพร่หลายออกไปขณะนี้มีการใช้ไบโอ-พลาสติกในการห่อของ ตามเครื่องอิเล็กทรอนิกส์รถยนต์และการเกษตร ที่เมืองฟูราโน ประเทศญี่ปุ่นชุมชนเอาขยะอินทรีย์ใส่ถุงไบโอ-พลาสติก ซึ่งจะทำให้กลายเป็นปุ๋ยอินทรีย์ขึ้นมาในที่สุดขณะนี้ชุมชนเจ็ดร้อยสามสิบครัวเรือน ซึ่งอยู่ห่างจากกรุงเทพมหานครไปทางเหนือนั้น กำลังทำโครงการนำร่องซึ่งใช้ไบโอ-พลาสติกในการจัดการเกี่ยวกับขยะ คุณเกรียงลิตแห่งสมาคมอุตสาหกรรมพลาสติกไทยกล่าวไว้ตอนนี้ว่า“ไทยเป็นผู้ผลิตสินค้าเกษตร อย่างเช่นข้าวโพด มันสำปะหลัง และน้ำตาลซึ่งล้วนแต่เป็นวัตุดิบ ที่ผลิตขึ้นในประเทศไทยและส่งออก เมื่อเทคโนโลยีสมบูรณ์พอ ที่เราจะนำมาใช้ได้ประเทศไทยก็จะเป็นผู้ส่งออกสู่ตลาดทั่วโลกที่เข้มแข็งในอนาคต” ส่วนคุณแดเนียล โลห์ ผู้อำนวยการฝ่ายธุรกิจ ซึ่งชำนาญด้านพลาสติกของBASFที่สิงค์โปร์กล่าวว่าเรื่องที่ท้าทายอยู่ในอนาคต ก็คือการทำให้มั่นใจได้ว่าชุมชนทุกแห่งเข้าร่วมในการถกอภิปรายเกี่ยวกับไบโอ-พลาสติก เขากล่าวไว้ตอนนี้ว่า “ถ้าไม่มีวิธีการเก็บขยะและไม่มีโครงสร้างที่แน่นอน และถ้าผู้บริโภคมีนิสัยชอบทิ้งพลาสติกไม่เลือกที่ก็จะไม่ทำให้เกิดความเปลี่ยนแปลง เรื่องเหล่านี้ คือเรื่องที่จะท้าทายเราอยู่” คุณแดเนียล โลห์ กล่าวด้วยว่า ประเทศทางเอเชียที่กำลังตระหนักเกี่ยวกับปัญหาขยะพลาสติกและการจัดการกับขยะแบบนั้นมากยิ่งขึ้น รวมถึงญี่ปุ่นเกาหลีใต้ สิงค์โปร์และมาเลเซีย แต่ว่าประเทศไทยเป็นประเทศเดียว ในภาคเอเชียตะวันออกเฉียงใต้ที่ดำเนินการแก้ไขปัญหาดังกล่าวมากที่สุด